**Прилог ./2**

**Правила за дневне аукције**

**за расподелу преносних капацитета**

**на граници између зона трговања**

**ЕМС АД Београд (“ЕМС”)**

**и**

**Независног оператора система у Босни и Херцеговини („НОСБиХ“)**

**САДРЖАЈ**

[Дефиниције 4](#_Toc500152804)

[Одељак 1. Увод 8](#_Toc500152805)

[Члан 1.1 Уводне напомене 8](#_Toc500152806)

[Члан 1.2 Општи принципи 8](#_Toc500152807)

[Члан 1.3 Аукциона кућа 9](#_Toc500152808)

[Одељак 2. Опште 9](#_Toc500152809)

[Члан 2.1 Оквир Правила за дневне аукције 9](#_Toc500152810)

[Члан 2.2 Аукције 9](#_Toc500152811)

[Одељак 3. Процедуре и услови за учешће у аукцији 10](#_Toc500152812)

[Члан 3.1 Регистрација и прихватање Правила за дневне аукције 10](#_Toc500152813)

[Одељак 4. Аукцијски алгоритам и утврђивање аукционе цене 11](#_Toc500152814)

[Члан 4.1 Граница 11](#_Toc500152815)

[Члан 4.2 Алгоритам 12](#_Toc500152816)

[Члан 4.3 Утврђивање Аукционе цене 12](#_Toc500152817)

[Одељак 5. Аукциона платформа 12](#_Toc500152818)

[Члан 5.1 Општи услови 12](#_Toc500152819)

[Члан 5.2 Приступ Аукционој платформи 14](#_Toc500152820)

[Одељак 6. Специфична правила за дневну аукцију 15](#_Toc500152821)

[Члан 6.1 Понуде за резервацију капацитета у дневној аукцији 15](#_Toc500152822)

[Члан 6.2 Аукциони поступак 15](#_Toc500152823)

[Члан 6.3 Резултати аукције 16](#_Toc500152824)

[Одељак 7. Плаћање 16](#_Toc500152825)

[Члан 7.1 Опште одредбе 16](#_Toc500152826)

[Члан 7.2 Плаћање ПДВ: 17](#_Toc500152827)

[Члан 7.3 Плаћање за дневне аукције 18](#_Toc500152828)

[Одељак 8. Коришћење додељеног капацитета 18](#_Toc500152829)

[Члан 8.1 Национални комерцијални услови 18](#_Toc500152830)

[Члан 8.2 Номинација Додељеног капацитета 19](#_Toc500152831)

[Одељак 9. Пренос права на додељени капацитет 20](#_Toc500152832)

[Одељак 10. Ограничавање капацитета 20](#_Toc500152833)

[Одељак 11. Суспензија Учесника на аукцији 20](#_Toc500152834)

[Одељак 12. Разно 21](#_Toc500152835)

[Члан 12.1 Одговорност 21](#_Toc500152836)

[Члан 12.2 Комуникација 21](#_Toc500152837)

[Члан 12.3 Сигурност и заштита података 22](#_Toc500152838)

[Члан 12.4 Решавање спорова, место решавања и закон који се примењује 23](#_Toc500152839)

[Члан 12.5 Рок важења, ступање на снагу и измене и допуне Правила за дневне аукције 24](#_Toc500152840)

[Члан 12.6 Списак анекса 24](#_Toc500152841)

[Анекс 1. Регистрациони образац 25](#_Toc500152842)

[Анекс 2. Списак особа за контакт 28](#_Toc500152843)

[Анекс 3. Списак државних празника у БиХ 31](#_Toc500152844)

[Анекс 4. Поступак жалбе 32](#_Toc500152845)

[Анекс 5. Регистрација на аукциону платформу 33](#_Toc500152846)

# Дефиниције

У *Правилима за дневне аукције* (укључујући анексе и обрасце) појмови дефинисани у овом одељку (што се односи и на множину где је то неопходно) имају значења наведена у овом одељку (осим ако контекст не захтева другачије).

|  |  |
| --- | --- |
| **(1M EURIBOR + 3%) p.a. /годишње/** | једномесечна каматна стопа по којој једна првокласна банка нуди другој првокласној банци орочена средства у евро-зони (видети: <http://www.euribor.org>), увећана за 3% и обрачуната уз примену пропорционалног метода. |
| **Aукција** | тржишна метода управљања загушењем усвојена од стране *Оператора преносних система*, у циљу доделе раположивих *Капацитета*. |
| **Аукциона кућа** | *НОСБиХ* у функцији *Аукционе куће*  *НОСБиХ* подлеже свим правима и одговорностима које су додељенe *Аукционој кући*. |
| **Аукциона платформа** | Електронска апликација са ограниченим приступом којом управља *Аукциона кућа*  Дневне *Аукције* које спроводи *Аукциона кућа* се врше преко *Аукционе платформе*. |
| **Аукциона цена** | цена последње прихваћене *Понуде* (маргинална цена) у евримаза сваки сат која се утврђује за сваку границу и смер у складу са Одељком 4  Она представља цену коју би требало да плати сваки *Учесник на* а*укцији*, за сваки МW *Додељеног капацитета,* у том сату на тој граници и смеру. |
| **Ванредне ситуације** | услови и/или догађаји и/или околности, који на основу стручне оцене *ЕМС* и/или *НОСБиХ*, доводе у ризик сигурност испоруке, снабдевања или преноса електричне енергије, или техничку безбедност предметног националног преносног система или његовог значајнијег дела |
| **Виша сила** | услови, догађаји, или околности који су, као и њихове последице, изван реалне контроле *НОСБиХ-а* или *ЕМС-а*, а који се не могу спречити ни превазићи на основу реалних предвиђања и деловања, као што су (не ограничавајући се на међународне наметнуте слободне токове електричне енергије) атмосферске појаве које нису могле бити избегнуте због њиховог узрока обима, или трајања, затим, неочекиване или неизбежне хаварије, односно, ограничења рада производних капацитета, ако *НОСБиХ* или *ЕМС* против њих могу предузети једино мере којима се угрожава сигурност испоруке и снабдевања, као и све оно што не може бити решено мерама којима са техничке, финансијске или економске тачке гледишта реално располажу *НОСБиХ* или *ЕМС*. |
| **Време уписано на поруци /Time Stamp/** | системско време *Аукционе платформе* које представља тренутак када порукаодлази из или долази у *Аукциону платформу*  *Време уписано на поруци* је меродавно приликом решавања спорова*.* |
| **Додељени капацитет** | *Капацитет* који *Учесник на аукцији* добије када се објаве резултати *Аукције*  *Додељени капацитет* је гарантован од стране *Оператора преносних система*, који су се на то обавезали *Aукционој кући*, у складу са овим *Правилима за дневне аукције*. |
| **EIC код** | идентификациони код за енергетске субјекте који служи за јасну идентификацију субјеката у прекограничној размени  *EIC кодове* издају локалне канцеларије за издавање, а листа са издатим кодовима се објављују на *ENTSO-E* интернет страници  <https://www.entsoe.eu/fileadmin/user_upload/edi/library/eic/cds/area.htm> . |
| **ЕМС (ЕМС АД Београд)** | предузеће са регистрованим седиштем у Београду, Кнеза Милоша 11, Србија које је уписанo у регистар Агенције за привредне регистре под матичним бројем 20054182 |
| **ENTSO-E** | удружење европских оператора преносних система за електричну енергију |
| **Зона тровања** | Највеће географско подручје унутар кога учесници на тржишту могу размењивати енергију без расподеле преносног капацитета |
| **Идентификација уговора о капацитету /*Capacity Agreement Identification*/** (“**CAI**”) | ознака која на јединствен начин идентификује право на капацитет |
| **Износ понуде** | захтевана количина *Капацитета* у МW (саставни део *Понуде*) |
| **ITR (Interconnection Trade Responsible) / Страна одговорна за интерконективну размену/** | учесник на тржишту кога *Оператори преносних система* препознају као одговорног за пријаву по *Додељеном капацитету*  Он мора бити идентификован *EIC кодом*. Са стране *ЕМС*, то је учесник на тржишту са важећим уговором о балансној одговорности закљученим са *ЕМС*. Са стране *НОСБиХ*, то је правно лице које поседује Лиценцу за делатност међународне трговине електричном енергијом коју је издала Државна регулаторна комисија за електричну енергију у БиХ. |
| **Капацитет** | прекогранични преносни капацитет у МW |
| **Корисник** | особа која има право да користи *Аукциону платформу* у име *Учесника на аукцији* |
| **НОСБиХ (Независни оператор система у Босни и Херцеговини)** | правно лице са регистрованим седиштем у Сарајеву, Uлица Хифзи Бјелевца 17, Босна и Херцеговина, уписано у Регистар правних лица БиХ који се води у Министарству правде БиХ под бројем: 08-50.3-7-3/05 |
| **Оператор преносног система** | правно лице одговорно за рад, одржавање, и ако је потребно, развој преносног система у датој области и, где се може применити, и његових интерконекција са другим системима, као и за обезбеђивање дугорочне способности система да испуни реалне потребе за преносом електричне енергије |
| **Оператори преносних система** | оператори преносног система који учествују у овој заједничкој аукционој процедури, тј. *ЕМС* и *НОСБиХ* |
| **Понуда** | захтев *Учесника на аукцији* за резервацију *Капацитета* са јасно дефинисаном количином захтеваног *Капацитета* (*Износ понуде)* по специфицираној цени *(Понуђена цена)* који се доставља за одређену границу и смер (MW, EUR/MW/h) |
| **Понуђена цена** | цена у еврима коју је *Учесник на* *аукцији* спреман да плати за 1 МW *Капацитета,* за сваки сат |
| **Понуђени капацитет** | *Капацитет* понуђен од стране предметних *Оператора преносних система* на граници и смеру за период назначен у *Аукцијској* процедури, а који гарантују дати *Оператори преносних система* |
| **Правила за дневне аукције** | правила за дневне аукције за расподелу преносних капацитета између зона трговања ЕМС АД Београд (“ЕМС“) и Независног оператора система у Босни и Херцеговини (“НОСБиХ“) |
| **Радни дан** | календарски дани, од понедељка до петка, осим државних празника у Босни и Херцеговини |
| **Резервациони период** | период за који је *Капацитет* понуђен на *Аукцији* |
| **СЕВ** | средњоевропско време |
| **Уговор о Енергетској заједници** | уговор којим се оснива Енергетска заједница Европске заједнице с једне стране и Албаније, Бугарске, Босне и Херцеговине, Хрватске, БЈР Македоније, Црне Горе, Румуније, Србије и УНМИК са друге стране, потписан 25. октобра 2005. године |
| **Уговор** | уговор између *Аукционе куће* и *Учесника на аукцији* за учествовање на *Аукцији* на граници Босна и Херцеговина - Србија за календарску годину, закључен потврдом регистрационог обрасца *Учесника на аукцији* од стране *Аукционе куће*  *Правила за дневне аукције* представљају опште услове овог уговора. |
| **Уредба ЕУ** | уредба бр. 714/2009 Европског Парламента и Савета од 13.јула 2009. године о условима за приступ мрежи за прекограничне размене електричне енергије |
| **Учесник на аукцији** | субјект са јединственим *EIC кодом*, регистрован у *Аукционој кући,* у складу са чланом 3.1. |

# Одељак 1. Увод

### Члан 1.1 Уводне напомене

У складу са *Уговором о Енергетској заједници* и одлуком Министарског савета Енерегетске Заједнице којом је прихваћена примена *Уредбе ЕУ*, успоставља се тржишни механизам за расподелу *Капацитета* учесницима на тржишту.

Да би се постигла максимална транспарентност у додели овог преносног капацитета и да би се избегла дискриминација у додели капацитета, *Оператори преносних система* ће организовати заједничку расподелу прекограничних капацитета.

### Члан 1.2 Општи принципи

*Оператори преносних система* су се сагласили да уведу заједничку аукциону процедуру доделе расположивих *Капацитета* на граници Босна и Херцеговина - Србија учесницима на тржишту.

Због техничких ограничења у регионалној преносној мрежи, на граници Србија - Босна и Херцеговина, може доћи до појаве загушења.

*Правила за дневне аукције* су сачињена у складу са *Уредбом ЕУ* и *Уговором о Енергетској заједници*, националним законима које примењују *Оператори преносних система*, и прописима које су утврдила национална регулаторна тела.

Циљ заједничких *Аукција* је да се учесницима на тржишту понуди транспарентан и непристрасан начин за доделу расположивог *Капацитета*.

*Оператори преносних система* су се обавезали да ће преко *Аукционе куће* и путем *Аукције* понудити све расположиве *Капацитете* у периоду за који је одређен *Понуђени капацитет.*

Методологија за израчунавање *Капацитета* за границу Босна и Херцеговина - Србија се заснива на *ENTSO-E* методологији за израчунавање расположивог преносног капацитета.

При утврђивању дневних расположивих преносних капацитета узимаће се у обзир следеће:

* месечни *Капацитет* који није додељен у месечној *Аукцији*;
* годишњи и/или месечни капацитет који је био већ додељен, а који је одузет од *Учесника на аукцији*;
* годишњи и месечни *Капацитет* који је додељен, а није пријављен *ЕМС*  и *НОСБиХ* у поступку пријављивања дневних планова рада на основу дугорочних *Капацитета*;
* ефекти нетовања на основу пријава дневних планова рада у супротном смеру.

### Члан 1.3 Аукциона кућа

*Аукциона кућа* је одговорна за организовање *Аукција* у складу са *Правилима* за *дневне* а*укције.*

*Аукциона кућа* спроводи *Аукције* и обезбеђује релевантне податке учесницима на тржишту и *Операторима преносних система*.

*Оператори преносних система* су сагласни да ће дневне *Аукције*, у функцији *Аукционе куће,* вршити *НОСБиХ*. На основу тога, уговорни односи у смислу ових *Аукција* обухватајусамо однос између *НОСБиХ* и *Учесника на аукцији*.

*Оператори преносних система* су се обавезали да *Капацитет* учине доступним у мери у којој је преко *Аукционе куће* додељен *Учеснику на аукцијама*, уз изузеће случајева описаних у члану 10.1.

# Одељак 2. Опште

### Члан 2.1 Оквир Правила за дневне аукције

Ова *Правила за дневне аукције* садрже рокове и услове за доделу дневног *Капацитета* у оба смера на граници Босна и Херцговина - Србија.

Између осталог, *Правила за дневне аукције* прописују услове које *Учесник на аукцији* мора да испуни како би учествовао на *Аукцији*, аукциони алгоритам (укључујући утврђивање *Аукционе цене* као резултата *Аукције*), као и услове за коришћење *Додељеног капацитета*.

Објавом резултата дневне *Аукције*, *Капацитет* се додељује одговарајућим *Учесницима на аукцији*. Информације о *Аукцијама* су доступне на интернет страницама *Аукционе куће.*

*Оператори преносних система* су се обавезали да ћеприхватити резултате заједничких *Аукција* и да ће резервисати *Капацитете* за *Учеснике на аукцији* у складу са појединачним резултатима *Аукције*. Сваки *Оператор преносног система* се обавезао да ће извршити услуге преноса по својим условима, а у складу са законом који се на њих примењује (видети Одељак 8).

Приступ мрежи није обухваћен и гарантован *Правилима за дневне аукције* или резултатима *Аукције.*

### Члан 2.2 Аукције

*Аукциона кућа* организује дневне *Аукције*.

*Аукције* се одржавају за резервацију *Капацитета* за оба смера на граници Босна и Херцеговина - Србија, за следеће *Резервационе периоде*:

* за дневну *Аукцију* – *Резервациони период* обухвата сваки појединачни сат у току 24 часа одређеног календарског дана (23 или 25 сати при промени рачунања времена).

*Понуђени капацитети* за дневне *Аукције* се објављују на интернет страницама *Аукционе куће* (http://www.nosbih.ba/) и на *Аукционој платформи* (<https://scheduling.nosbih.ba/Auction-System/2.6/Clients/Auction-Client/>) до 09:00h (СЕВ) на дан када се спроводи дневна *Аукција.*

Ако дође до ограничавања додељених годишњих и месечних капацитета, дневне и унутардневне *Аукције* на одговарајућој граници и смеру ће бити обустављене.

# Одељак 3. Процедуре и услови за учешће у аукцији

### Члан 3.1 Регистрација и прихватање Правила за дневне аукције

*Оператори преносних система* постављају следеће предуслове за учешће у дневној *Аукцији*:

* **На страни *ЕМС*** – Правно лице или предузетник који је закључио уговор о балансној одговорности са *ЕМС*.
* **На страни *НОСБиХ*** – Правно лице које поседује Лиценцу за делатност међународне трговине електричном енергијом коју је издала Државна регулаторна комисија за електричну енергију у БиХ и које се за учешће на аукцији регистровало код *НОСБиХ*.

Само учесници на тржишту који изјаве под пуном законском одговорношћу да су у потпуности упознати *с*а *Правилима за дневне аукције* и да неопозиво прихватајуважећа *Правила за дневне аукције* која су објављена на интернет страници *Аукционе куће* могу да учествују у дневној *Аукцији*.

Ову изјаву *Учесник на аукцији* даје тако што доставља исправно потписан регистрациони образац (видети Анекс 1). Уколико се *Учесник на аукцији* први пут региструје за учешће на дневним аукцијама треба доставити регистрациони образац заједно са следећим документима:

* оригинал или оверена копија извода из привредног регистра (на српском, једном од званичних језика у БиХ или на енглеском језику).
* потврдa о регистрацији пореског обвезника
* списак овлашћених представника који имају право да комуницирају са *Аукционом кућом* у име *Учесника на аукцији* и да извршавају обавезе према *Аукционој кући* (видети Додатак 1 Анекса 1).

Уколико је *Учесник на аукцији* већ достављао наведене документе и уколико нема измена у наведеним документима, потребно је доставити само регистрациони образац.

Сви делови регистрационог обрасца морају да садрже потпуне и тачне податке.

Сваки *Учесник на аукцији* се идентификује једним важећим и јединственим *EIC кодом* издатим за *Учесника на аукцији*, сагласно закону, и регистрованим на списку *EIC кодова* који је објављен на интернет страницама *ENТSО-E*.

Три потписана примерка регистрационог обрасца морају да се доставе *Аукционој кући* у писаној форми поштом, преко достављача или лично. Регистрациони образац се доставља на адресу *Аукционе куће* или лично на архиву *Аукционе куће* (видети Анекс 2). Сматраће се да регистрациони образац није ни поднет уколико је достављен факсом или електронском поштом или уколико је непотпун, о чему ће *Аукциона кућа* обавестити подносиоца, уз навођење разлога због којих регистрација није извршена. *Аукциона кућа* може да тражи допуну информација достављених у регистрационим обрасцима и њиховим прилозима у примереном року. Обавештење о потврди или неприхватању регистрације ће бити послато електронском поштом, на адресу унету у регистрациони образац. Крајњи рок за подношење регистрационог обрасца за регистрацију *Учесника на аукцији* за дневне *Аукције* је 12:00 часова (СЕВ), седам *Радних дана* пре датума спровођења дневне *Аукције.*

*Аукциона кућа* ће најавити почетак процеса регистрације објављивањем *Правила* за *дневне аукције* на својој интернет страници <http://www.nosbih.ba>/. Регистрациони образац достављен *Аукционој кући* или потписан пре овог датума, сматраће се као да није поднет.

Изјава важи за неодређени број *Аукција* у календарској години без обзира на обавезу *Учесника на аукцији* да одмах обавести *Аукциону кућу* о било којим променама и без обзира на право *Аукционе куће* да захтева ажурирање или поновно достављање било ког дела претходно наведене регистрационе документације.

Прихваћени регистрациони образац потписан од стране овлашћеног представника *Аукционе куће* и заведен у архиви *Аукционе куће* представља *Уговор* између *Аукционе куће* и *Учесника на аукцији* који се односи на дневне *Аукције* у календарској години. *Правила за дневне аукције* представљају опште услове *Уговора.*

Сваки *Учесник на аукцији* може да промени свој списак овлашћених представника или друге податке наведене у Додатку 1 регистрационог обрасца*.* На основу ажурираног и валидно потписаног Додатка 1 регистрационог обрасца којег *Учесник на аукцији* достави особама задуженим за регистрацију *Учесника на аукцији* (видети Анекс 2), *Аукциона кућа* ће *Учеснику на аукцији* потврдити регистрацију те промененајкасније три *Радна дана* пошто *Аукциона кућа* прими ажуриран и валидно потписан Додатак 1 регистрационог обрасца. Обавештење о потврди ће бити послато електронском поштом на адресу унету у регистрациони образац *Учесника на аукцији*.

С обзиром да се *Аукције* врше преко *Аукционе платформе*, *Учесник на аукцији* има обавезу да испуни предуслове за приступ *Аукционој платформи* наведене у члану 5.2.

# Одељак 4. Аукцијски алгоритам и утврђивање аукционе цене

### Члан 4.1 Граница

Граница Босна и Херцеговина - Србија је укључена у заједничку процедуру дневне доделе *Капацитета*.

Резервација *Капацитета* (једнаког пуном или умањеном *Износу понуде)* је резултат *Аукцијског* поступка заснованог на појединачним *Понуђеним ценама* за ту границу и смер. Овај поступак узима у обзир *Понуђене капацитете* на овој граници.

### Члан 4.2 Алгоритам

*Аукциона кућа* уређује све примљене *Понуде* по опадајућем редоследу на основу појединачних *Понуђених цена* правећи приоритетни редослед за границу и смер на које се појединачне *Понуде* односе.

Ако *Понуда* која се разматра, заједно са већ прихваћеним *Понудама*, не прелази вредност *Понуђеног капацитета* на тој граници, *Аукциона кућа* ће је прихватити, а тражени *Капацитет* ће бити додељен *Учеснику на аукцији.*

Ако *Понуда* која се разматра заједно са већ прихваћеним *Понудама*, прелази вредност *Понуђеног капацитета* на тој граници, та *Понуда* ће се прихватити са умањеним *Износом понуде* до вредности *Понуђеног капацитета*, осим ако није одабрана опција „све или ништа“. У овом тренутку се завршава додела *Капацитета* на тој граници и смеру због достизања ограничења задатог вредношћу *Понуђеног капацита*.

Ако у приоритетном редоследу постоје две или више *Понуда* са истом *Понуђеном ценом*, а збир свих ових *Понуда,* заједно са већ прихваћеним *Понудама* прелази вредност *Понуђеног капацитета* (маргиналне *Понуде*), приликом рангирања предност имају *Понуде* које су достављене раније.

### Члан 4.3 Утврђивање Аукционе цене

Ако збир свих прихваћених *Понуда* не прекорачи вредност *Понуђеног капацитета* на граници и смеру, тада је *Аукциона цена* за ту границу и смер једнака нули.

Ако збир свих примљених *Понуда* пређе вредност *Понуђеног капацитета* на тој граници, *Аукциона цена* је једнака најнижој *Понуђеној цени* од свих *Понуда* које су прихваћене на тој граници и смеру, тј. цени последње прихваћене понуде.

*Учесник на аукцији* је обавезан да плати *Аукциону цену* утврђену за ту границу и смер за сваки МW *Додељеног капацитета,* сагласно Одељку 7 ових правила.

# Одељак 5. Аукциона платформа

### Члан 5.1 Општи услови

*Аукциона кућа* ће организовати и спроводити заједничке *Аукције* за доделудневних расположивих *Капацитета* електронски, у *Корисничком* окружењу *Аукционе платформе*.

*Аукциона кућа* ће *Корисницима* обезбедити документацију за коришћење *Аукционе платформе (*на интернет страници <http://www.nosbih.ba>), упутства за коришћење *Аукционе платформе*, као и *Корисничку* подршку.

*Аукциона кућа* задржава право да промени дневни оперативни режим рада у разумним случајевима, посебно када настану следећи технички проблеми: општи колапс интернета, колапс свих интернет конекција *Аукционе платформе*, колапс *Аукционе платформе* (сервери, база података или грешка у апликацијама *Аукционе платформе*) или колапс информационих система које *НОСБиХ* и/или *ЕМС* користе у процесу номинације.

Сви *Корисници Аукционе платформе* ће бити обавештени, без одлагања, о текућем оперативном стању.

Сви рокови дефинисани у *Правилима за дневне аукције*, посебно крајњи рокови за пренос података, објаву резултата, итд, су дефинисани у системском времену *Аукционе платформе.* Системско време је доступно *Кориснику* приликом директног приступа *Аукционoj платформи*.

Пријем података ће бити важећи само ако су ти подаци прихваћени од стране сервера *Аукционе платформе* пре истека рока за подношење тих података и ако је *Аукциона платформа* потврдила тај пријем. После истека тог рока, пријем података неће бити могућ.

Да би биле узете у обзир у *Аукцијској* процедури, *Понуде* морају бити достављене *Аукционој платформи. Учесник на аукцији* може да измени већ достављене *Понуде* пре истека рока за подношење *Понуда*.

После уноса/измене *Понуда*, *Учесник на аукцији* прима потврду. Уколико се приликом уноса и измене *Понуда* деси неправилност, *Понуде* ће бити одбијене, а *Учесник на аукцији* ће бити обавештен о разлогу/разлозима одбијањa *Понуда* поруком на *Аукционој платформи*. Последња прихваћена *Понуда* и потврђена измена *Понуде* су обавезујуће за *Учесника на аукцији*.

Потврда пријема *Понуда* на *Аукционој платформи* је одлучујући критеријум за доношење одлуке да ли је *Понуда* достављена у року предвиђеном за подношење *Понуда*. *Учесник на аукцији* је одговоран за правовремено достављање *Понуде* и/или њених измена *Аукционој кући*.

*Понуда* која не испуњава било који од услова наведених у *Правилима о дневним аукцијама* мора бити изузета и не може бити укључена међу *Понуде* које ће се обрађивати аукцијским алгоритмом.

*Корисници* могу достављати податке *Аукционој платформи* (или примaти податке од ње) на два начина:

* директним уносом,
* преко XМL фајла.

### Члан 5.2 Приступ Аукционој платформи

Да би *Учесници на аукцији* приступили *Аукционој платформи* неопходно је да имају инсталисану апликацију која се може преузети са веб сервера *Аукционе куће*. *Аукциона платформа* је доступна свим *Учесницима на аукцији* који имају кориснички налог добијен од *Аукционе куће*.

Од сваког корисника се захтева да користи електронске сертификате за потребе приступа *Аукционој платформи.*

Након што се *Учесник на аукцији* региструје, на *Аукционој платформи* се отвара његов кориснички налог. *Учесник на аукцији* дужан је да достави комплетно попуњен и потписан захтев (Анекс 6) за отварање и модификовање налога за све *Кориснике*. Потписивањем захтева *Корисник* прихвата обавезе и правила понашања утврђена овим правилима. Захтев мора садржавати потпуне и тачне информације. *Аукциона кућа* ће формирати кориснички налог и лозинку у року од три (3) радна дана након добијања захтева.

Сваки *Корисник* са корисничким налогом обавештава се о успостављању или модификацији свог корисничког налога путем електронске поште на контакт адресу која је наведена у захтеву. Информације које *Аукциона кућа* шаље путем електронске поште обухватиће улазни кључ који се састоји од корисничког имена (*login*) и нове лозинке кад је реч о новом корисничком налогу. Корисник је дужан да промени лозинку у току првог пријављивања. Корисник је дужан да ову информацију третира као поверљиву. *Учесник на аукцији* је одговоран за све директне и индиректне штете које су резултат неовлашћеног откривања тих информација од стране *Корисника.* *Аукциона кућа* није одговорна за неовлашћено коришћење улазног кључа који обухвата корисничко име и лозинку.

*Аукциона кућа* има право да провери информације наведене у захтеву који пошаљу потенцијални *Корисници* и да не отвори кориснички налог у случају било ког неслагања између датих података или сумње у његово постојање. *Аукциона кућа* има право да спречи *Корисника* да приступи *Аукционој платформи* уколико пронађе било какво неслагање као што су: лажни подаци о кориснику или сертификату, истекла важност корисничког сертификата, или истекла важност *Уговора* између *Аукционе куће* и *Учесника на аукцији*.

*Учесник на Аукцији* је дужан да све информације које се односе на приступ *Аукционој платформи* чува као личне и поверљиве и биће одговоран за било које директне, или индиректне штете које се појаве као последица било каквог неовлашћеног откривања таквих информација. *Аукциона кућа* није одговорна за било које неовлашћено коришћење корисничког имена и лозинке.

*Аукциона кућа* ће имати право да спречи *Учесника на аукцији* да приступи *Аукционој платформи,* у случају да открије било какве неправилности које се, али не ограничавајући се само на њих, односе на информације о *Учеснику на аукцији*, сертификат или истицање рока важења сертификата, или у случају да *Уговор* више није на снази.

# Одељак 6. Специфична правила за дневну аукцију

*Аукциона кућа* ће организовати и спроводити заједничке *Аукције* дневног расположивог *Капацитета* електронски, у *Корисничком* окружењу *Аукционе платформе*.

Дневне *Аукције* ће се одржавати сваког дана (понедељак - недеља).

### Члан 6.1 Понуде за резервацију капацитета у дневној аукцији

Свака *Понуда* достављена за дневну *Аукцију* од стране *Учесника на аукцији* мора да садржи следеће недвосмислене и јасне спецификације:

1. идентификацију *Корисника*.
2. спецификацију границе и смера.
3. дан на који се *Понуда* односи.
4. за сваки сат дана, *Понуде* са следећим спецификацијама:
5. износ захтеваног *Капацитета*  у МW, без децимала; минимални износ једне *Понуде* је 1 МW

Максимални износ једне *Понуде* за одређену границу и смер је једнак *Понуђеном капацитету.*

1. *понуђена цена* у EUR/MW по сату са највише две децимале

*Понуђена цена* мора да буде већа од нуле (минимална вредност је 0.01 EUR/MW по сату).

Само *Учеснци на аукцији* који испуњавају предуслове за коришћење *Капацитета* на датој граници (видети Одељак 8) могу да учествују у дневној *Аукцији* на овој граници.

Сваки *Учесник на аукцији* доставља своје *Понуде* у периоду од 09:00 до 09:30h (СЕВ) преко *Аукционе платформе*, осим у случају промене дневног оперативног режима (видети члан 5.1)*.*

### Члан 6.2 Аукциони поступак

Ако *Понуђени капацитети* за неку дневну *Аукцију* не могу да се објаве до 08:50h (СЕВ) услед промене дневног оперативног режима (видети члан 5.1), дневна *Аукција* за овај дан и границу ће бити одгођена уколико то дозвољавају техничке могућности. Уколико се дневна аукција не може организовати у разумном року, иста ће бити отказана за тај дан, а учесник на тржишту не може да тражи никакву компензацију по том основу.

Сви *Корисници Аукционе платформе* ће бити обавештени, без одлагања, о текућем оперативном стању.

*Аукциона кућа* је дужна да предузме све оправдане мере да избегне случајеве да се нека дневна *Аукција* не организује или откаже.

*Понуде* које не испуњавају било који услов наведен у *Правилима за дневне аукције* морају да се искључе и не могу се укључити међу *Понуде* за обраду.

Све *Понуде* које испуњавају захтеве наведене у овом одељку биће предмет евалуације, а *Аукциона цена* ће се утврдити у складу са правилима наведеним у Одељку 4.

### Члан 6.3 Резултати аукције

*Аукциона кућа* објављује резултате дневне *Аукције* сваког дана до 09:45h (СЕВ) – осим у случају промене дневног оперативног режима (видети члан 5.1)*.* Следећи резултати ће бити објављени преко *Аукционе платформе* и на интернет страни *Аукционе куће (*http://www.nosbih.ba):

* датум и *Резервациони период,*
* спецификација границе и смера,
* укупан захтевани *Капацитет* од стране *Учесника на аукцији* за сваки сат у МW,
* укупан *Додељени капацитет Учесницима на аукцији* за свакисат у МW,
* *Аукциона цена* за сваки сат у EUR/МW/h,
* нето преносни капацитет (NTC),
* *Понуђени капацитет.*

Следећи подаци су на располагању после 09:45h (СЕВ) (осим у случају промене дневног оперативног режима (видети члан 5.1))за *Учесника на аукцији* на *Аукционој платформи,* за сваку границу и смер на којима су њихове *Понуде* евалуиране:

* датум и *Резервациони период,*
* идентификациона ознака *Аукције,*
* спецификација границе и смера,
* *Понуђени* *капацитет,*
* *Додељени капацитет* у МW,
* *Аукциона цена* у EUR/МW по сату,
* статус *Понуде,*
* идентификација уговора о капацитету (*CAI*).

Ако се резултати дневне *Аукције* не објаве преко *Аукционе платформе* до 09:45h (СЕВ) у случају промене дневног оперативног режима (видети члан 5.1), објављивање резултата дневне *Аукције* за тај дан и за дату границу ће се одгодити , уколико то дозвољавају техничке могућности. Уколико се не стекну технички услови за одгађање дневне аукције, односно ако се резултати дневне Аукције не могу објавити до 12:00h, дневна аукција ће се поништити за тај дан и дату границу и учесник на тржишту по том основу не може да захтева никакву надокнаду.

Сви релевантни *Корисници Аукционе платформе* ће бити обавештени, без неоправданог кашњења, о прекиду и/или суспензији рада *Аукционе платформе*.

# Одељак 7. Плаћање

### Члан 7.1 Опште одредбе

Релевантна валута за израду рачуна је EUR. Плаћање се обавља у EUR за предузећа чије седиште се не налази у БиХ, а за предузећа са седиштем у БиХ, у конвертибилним маркама (BAM) применом средњег курса Централне банке БиХ на дан плаћања.

Датум плаћања или извршења плаћања је дан када се наведени износ књижи на рачун *Аукционе куће*.

Рачуни морају да се плате најкасније до датума наведеног на рачуну, без провизија или одбитака. *Учесник на аукцији* нема право на пребијање било ког износа или да не измири дуговања настала из обавеза на основу *Аукције,* на основу било којег потраживања од *Аукционе куће*, без обзира да ли су та потраживања настала као последица *Аукције* или не*.*

*Аукциона кућа* ће издати рачун *У*ч*еснику на аукцији* за износ који дугује на име *Додељеног капацитета*, заокружен на две децимале. *Аукциона кућа* ће кориговати износ доспео за плаћање у случају да дође до повећања или смањења износа, или увођења или ослобађања од плаћања пореза, дажбина, или других сличних ситуација.

Рачун се *Учеснику на Аукцији* прво шаље електронском поштом или факсом, и то најкасније дан после издавања рачуна, а оригинал рачуна се *Учеснику на Аукцији* шаље поштом*.*

*Учесник на аукцији* плаћа све банкарске провизије за трансакције које произилазе из учешћа у *Аукцијској* процедури*.* Банкарске трошкове посредничке банке (уколико се јаве) сноси *Учесник на аукцији.*

У случају кашњења у плаћању, *Аукциона кућа* има право да зарачуна камату на доспели износ за сваки започети дан кашњења у плаћању. Дневна каматна стопа за плаћање у EUR се утврђује првог *Радног дана* сваког календарског месеца у току године, у износу који је једнак *1М EURIBOR + 3% годишње*, обрачунат помоћу пропорционалног метода. Дневна каматна стопа за плаћања у BAM је затезна каматна стопа обрачуната у складу са законом.

Свако плаћање има свој идентификациони број, што у ствари представља број рачуна. Плаћање мора да одговара износу дуга (т.ј. износу наведеном на одговарајућем издатом рачуну) преко идентификационог броја који је наведен на рачуну и обрачунатог/плаћеног износа. У случају да се износ за плаћање и/или идентификациони број разликују од података из обрачуна, сматраће се да дуг није плаћен све до тренутка намирења дуга у потпуности.

### Члан 7.2 Плаћање ПДВ:

За правна лица која имају седиште у БиХ:

* ПДВ се обрачунава у складу са законом у БиХ. По овом моделу, *Аукциона кућа* зарачунаће ПДВ на износ за плаћање и посебно ће га навести у рачуну и *Учесник на аукцији* ће платити целокупан износ у BAM са укљученим ПДВ, по упутствима за плаћање датим у рачуну.

За правна лица или предузетнике који немају седиште у БиХ:

* Не зарачунава се ПДВ. По овом моделу, *Учесници на аукцији* морају да доставе *Аукционој кући* своје пореске идентификационе бројеве и дужни су да измире ПДВ код надлежних државних пореских власти.

Уколико *Учесник на аукцији* у предвиђеном року не испуни, или само делимично испуни обавезе које произилазе из *Уговора*, а нарочито ако *Учесник на аукцији* не плати пуну *Аукциону цену* у року који је наведен у *Правилима за дневне аукције*, *Аукциона кућа* има право да раскине *Уговор* и да сматра *Учесника на аукцији* одговорним за плаћање *Аукционе цене*, камата, накнада и трошкова који проистичу из раскида *Уговора*.

*Учесник на аукцији* неће имати право на пребијање и/или неплаћање дуговања којa су повезанa са обавезама насталим у вези са *Аукцијом*, са другим потраживањима према *НОСБиХ и/или* *ЕМС*, било да јесу, или нису последица *Аукције.*

### Члан 7.3 Плаћање за дневне аукције

Плаћање за *Додељене капацитете* ће се вршити на основу рачуна за месечни износ. Овај износ се плаћа за претходни месец на основу рачуна који издаје *Аукциона кућа*.

Рачун обухвата плаћања за све дневне *Аукције.* Крајњи рок за издавање рачуна је други радни дан у наредном месецу. Крајњи рок за доспеће плаћања по рачуну је десет календарских дана након датума издавања рачуна.

Ако се плаћање не изврши до датума доспећа, *Аукциона кућа* ће наредног *Радног дана* упозорити *Учесника на аукцији,* факсом или електронском поштом да уплата рачуна није извршена на рачун *Аукционе куће*.

Ако уплата не буде примљена један *Радни дан* после крајњег рока за доспеће плаћања по рачуну учешће *Учесника на аукцији* у месечним и дневним *Аукцијама*, као и унутардневним алокацијама ће бити суспендовано све док *Учесник на аукцији* не изврши сва плаћања доспела на наплату.

# Одељак 8. Коришћење додељеног капацитета

### Члан 8.1 Национални комерцијални услови

Општа правила приступа мрежи за коришћење *Додељеног капацитета* нису покривена *Правилима за дневне аукције* осим уколико другачије није наведено у следећим одредбама.

*ЕМС* и *НОСБиХ* ће извршити услугу преноса према резултатима *Аукције* и у складу са прописима који се односе на приступ систему у свакој од *Зона трговања* и у складу са важећим тржишним правилима *ЕМС* и *НОСБиХ*.

Након резервације капацитета на *Аукцији*, *ЕМС* и *НОСБиХ* се обавезују да ће *Учеснику на аукцији* гарантовати *Додељени капацитет* осим у случају *Више силе* и/или непланираних стања у систему.

*Оператори преносног система* утврђују следеће предуслове за коришћење *Додељеног капацитета* и за коришћење њихових преносних мрежа:

* **на страни *ЕМС*** – Правно лице или предузетник је закључио уговор о балансној одговорности са *ЕМС* – српски *ITR*
* **на страни *НОСБиХ*** – Правно лице које поседује Лиценцу за делатност међународне трговине електричном енергијом коју је издала Државна регулаторна комисија за електричну енергију у БиХ и које се за учешће на *Аукцији* регистровало код *НОСБиХ* – босанскохерцеговачки ITR.

### Члан 8.2 Номинација Додељеног капацитета

Коришћење *Додељеног Капацитета* је у складу са условима наведеним у члану 8.1.

Пошто се заврши процедура дневне *Аукције*, почиње коришћење *Додељених капацитета* тако што се достављају планови прекограничних размена на основу дневних *Додељених капацитета* до истека времена за дневне пријаве планова размена у 14:30 h (СЕВ), у складу са појединачним, националним тржишним правилима сваког од *Оператора преносних система* која се примењују у време доставе.

Пријава плана рада за наредни дан по основу *Додељеног капацитета* остварује се кроз једну или више трансакција, у једном смеру, при чему збир пријављених трансакција не сме да буде већи од *Додељеног капацитета* *ITR* –а, а један од учесника у трансакцији је увек *ITR* који има *Додељен капацитет* (“M:N”- пријава дневних планова).

Достављени планови прекограничне размене морају да садрже податке који недвосмислено одређују *Додељени капацитет* (јединствена *Идентификација уговора о капацитету* и тип капацитета).

*НОСБиХ* и *ЕМС* врше усаглашавање достављених појединачних планова размена на заједничкој граници. Измена неусаглашених планова размена могуће је до истека времена за процес усаглашавања у 15:30h (СЕВ). Забрањује се да српски и босанскохерцеговачки *ITR* вршеизмене достављених планова размена после наведеног рока.

Ако још увек постоји неусклађеност, *НОСБиХ* и *ЕМС* ће изменити достављене планове размена у складу са следећим правилима:

* Када се вредности разликују, узима се нижа вредност.
* Када недостају вредности од прекограничног партнера, или смерови нису исправни, узимају се нулте вредности.

У тренутку истека времена за процес усаглашавања фиксни планови размена између зона трговања ће бити у потпуности прихваћени, делимично прихваћени или одбијени у складу са резултатом усаглашавања.

Ово коришћење се заснива на принципу "искористи или изгуби". То значи да ће *Капацитет* који је додељен у дневној аукцији, а који није искоришћен кроз фиксне планове размена у овом тренутку, бити стављен на располагање свим учесницима на тржишту у складу са поступком за унутардневне алокације.

# Одељак 9. Пренос права на додељени капацитет

За *Капацитет* додељен на дневним *Аукцијама* није могућ пренос права на *Капацитет*.

# Одељак 10. Ограничавање капацитета

*Додељени капацитет* може бити ограничен у случају *Ванредне ситуације* или *Више силе*.

Ограничавање *Додељеног капацитета* може да се примени пре истека времена за процес усаглашавања.

Ограничавања *Капацитета* или редукције планова рада ће се односити на временски период од једног или више сати.

*Оператор преносног система* који је захтевао ограничавање мора да опише разлоге и последице ограничавања на решавања проблема у мрежи или систему и то ће објавити оба *Оператора преносног система*.

У случају ограничавања *Додељених капацитета* или редукције планова рада, то се врши по следећем редоследу:

1. *Додељени капацитет* на унутардневној додели
2. *Додељени капацитет* на дневној *Аукцији*
3. резервисани или *Додељени капацитет* на месечној *Аукцији*
4. резервисани или *Додељени капацитет* на годишњој *Аукцији.*

У оквиру сваке из горе наведени*х* група *Капацитета,* користиће се пропорционално ограничавање *Капацитета*.

Ако су ограничени дневни *Додељени капацитети*, унутардневна додела ће бити обустављена на одговарајућој граници и смеру.

Пре истека времена за поступак усаглашавања, *Аукциона кућа* је дужна да смањи *Додељене капацитете* на основу захтева *НОСБиХ* и/или *ЕМС*, у складу са важећим *Правилима за дневне аукције*.

*Аукциона кућа* (на основу захтева *НОСБиХ* и/или *ЕМС*) обавештава носиоца права на *Капацитет* о ограничавању *Додељених капацитета* и доставља вредности смањених *Капацитета*. Српски и босанскохерцеговачки *ITR* морају доставити *ЕМС-у* и *НОСБиХ*–у планове рада који узимају у обзир смањене *Капацитете*.

У случају ограничавања *Додељеног капацитета* из дневне*Аукције* пре истека времена за процес усаглашавања, *Учесник на аукцији* чији је *Додељени капацитет* ограничен ће платити само за преостали део *Капацитета*, као и у случају *Више силе*.

# Одељак 11. Суспензија Учесника на аукцији

Уколико *Учесник на аукцији*:

а) на било који начин прекрши *Правила за дневне аукције*;

б) својим понашањем утиче или угрожава тржишно такмичење у процесу дневне расподеле *Капацитета*;

в) изгуби лиценцу, прогласи банкрот, постане инсолвентан или му се одреди забрана плаћања

тог *Учесника на аукцији,* након потврде другог *Оператора преносног система, НОСБиХ,* односно *ЕМС* без одлагања може суспендовати из процедура дневне расподеле. *Учесник на аукцији* ће о суспензији бити обавештен факсом и електронском поштом без одлагања.

# Одељак 12. Разно

### Члан 12.1 Одговорност

*Аукциона кућа* ће бити одговорна за штету насталу грубим немаром или намерном грешком *Аукционе куће*. У том случају, примењују се следећа правила: Потраживања за штете које су настале због, или су повезане са овим *Правилима за дневне аукције* се ограничавају на штете које су уобичајене и предвидиве. *Аукциона кућа* се не сматра одговорном за било који губитак профита, губитак посла или неке друге пратеће индиректне, посебне или или последичне штете било које врсте. Обавеза *Аукционе куће* се ограничава на укупно 5 000 € по једном *Учеснику на аукцији* и години.

Иста ограничења важе и за *ЕМС* и *НОСБиХ*, уколико се сматра да су одговорни упркос чињеници да је *Уговор* закључен између *Аукционе куће* и *Учесника на аукцији*. У овом случају, ограничење од 5 000 € важи за све заједно – *НОСБиХ* (у улози *Аукционе куће)* и *ЕМС*.

*Аукциона кућа* се обавезује да професионално изврши своје дужности и да поступа у складу са својим обавезама по овим *Правилима за дневне аукције,* као одговорно предузеће и одговорни оператор преносног система, у складу са важећим законима и прописима у сектору енергетике. *Оператори преносног система* су преузели сличне обавезе према *Аукционој кући.*

### Члан 12.2 Комуникација

Особе за контакт именоване у име *Аукционе куће* за комуникацијусу наведене у Анексу 2.

*Аукциона кућа* и сваки *Учесник на аукцији* имају право да измене листу особа за контакт.

*Аукциона кућа* је дужна да на веб страни пружи обавештење о свакој измени у листи особа за контакт и да о томе обавести *Учеснике на аукцији* путем факса или електронске поште. Нови подаци за контакт *Аукционе куће* постају званични један *Радни дан* после прослеђивања електронске поште или факса*.* *Учесник на аукцији* је дужан да најави измене у складу са чланом 3.1 овог документа.

Ова *Правила за дневне аукције* и сва повезана обавештења, правне процедуре и комуникације у складу са истим, као и процедуре за решавање спорова из члана 11.4 *Правила за дневне аукције* биће на српском језику или једном од званичних језика у Босни и Херцеговини, у обиму предвиђеном законом и прописима који се директно или индиректно односе на ове процедуре.

Осим ако није другачије наведено у овим *Правилима за дневне аукције*, сматраће се да је достава електронске поште извршена оног тренутка када је пошиљаоцу потврђено да је електронска порука достављена примаоцу, и/или прималац потврди њен пријем.

У случају тешкоћа при коришћењу електронске поште, обавештења се могу доставити факсом, испоручити лично, курирском службом или поштом, а сматраће се да је услуга извршена на дан пријема.

У случају било какве нејасноће, *Учесник на аукцији* или *Аукциона кућа*, имају право да затраже од стране која шаље поруку да понови поступак.

*Аукциона кућа*  је дужна да архивира целокупну комуникацију преко *Аукционе платформе*. Сваки *Учесник на аукцији*, као и *Аукциона кућа*, се овим обавезује да неће оспоравати, ни сматрати неважећом, активност која се реализује преко *Аукционе платформе,* у складу са овим *Правилима за дневне аукције*, на основу чињенице да су одговарајуће радње извршене у форми електронске размене података. Поред тога, сваки *Учесник на аукцији*, као и *Аукциона кућа*, изјављују да ће дневнике података из базе података *Аукционе куће* који су припремљени у складу са овим *Правилима за дневне аукције* да сматрају поузданим доказом, осим ако се не докаже другачије.

*Време уписано на поруци* се прилаже уз сваку поруку која иде са *Аукционе платформе,* или прима са *Аукционе платформе*. Ова ознака времена користи системско време са *Аукционе платформе*.

Ако се рад *Аукционе платформе* и/или интернет странице <http://www.nosbih.ba/> прекине и/или обустави сви релевантни *Корисници Аукционе платформе* ће, без одлагања, бити обавештени о прекиду или обустави рада *Аукционе платформе*.

### Члан 12.3 Сигурност и заштита података

Комерцијални подаци које *Учесник на Аукцији* шаље преко интернета на *Аукциону платформу* су заштићени кодирањем (SSL). Сваки *Учесник на аукцији* мора да поседује сопствени електронски сертификат за приступ систему. За сваку размену пословних података, користи се стандардни PKI (*Public key infrastructure*). Овај механизам омогућава издавање овлашћења за трансакције и одговарајућу идентификацију *Учесника на аукцији* који је унео податке у *Аукциону платформу,* или који је извршио специфичне операције. Све операције спроведене преко система *Аукционе платформе* се региструју, укључујући и податке о *Учеснику на аукцији* и *Времену уписаном у поруци*.

Сваки *Учесник на аукцији* се обавезује да поштује сва сигурносна правила која су наведена у *Правилима за дневне аукције*. *Учесник на аукцији* се посебно обавезује да води рачуна о томе да:

* *Корисник Аукционе платформе* који је овлашћен да подноси *Понуде,* чува свој приватни кључ тако да ниједна друга особа нема приступ том кључу;
* *Корисник Аукционе* *платформе* који је овлашћен да подноси *Понуде* свој приватни кључ и потврду користи искључиво у складу са *Правилима за дневне аукције*;
* *Корисник Аукциионе платформе* који је овлашћен да подноси *Понуде* одмах обавести *Аукциону кућу* о разоткривању, или потенцијалном разоткривању његовог приватног кључа.

*Аукциона кућа* је овлашћена да користи све податке о *Учесницима на аукцији* и *Аукцијама* и да их пошаље *Операторима преносних система*, као и да их објави у складу са условима ових *Правила за дневне аукције*.

За остало, *Оператори преносних система* се обавезују да ни за које друге сврхе не користе ни на неки други начин обрађују податке добијене у складу са овим Правилима за дневне аукције, осим у циљу извршења обавеза у складу са овим правилима. *Оператори преносних система* не смеју обелоданити податке било ком трећем лицу, осим лицима која имају право да захтевају податке у складу са законом, а која су на одговарајући начин преузела обавезу о поверљивости података.

### Члан 12.4 Решавање спорова, место решавања и закон који се примењује

На ова *Правила за дневне аукције* се примењују закони Босне и Херцеговине (изузев закона који се односе на међународно приватно право у Босни и Херцеговини) и она се тумаче у складу са тим законима, као и са *Уредбом ЕУ* и *Уговором о Енергетској заједници*. Да би се избегле недоумице, не примењује се Конвенција УН о међународној продаји добара.

У случају спора, или разлика које могу да се јаве услед примене *Правила за дневне аукције* и њихових Анекса, или у вези са кршењем, раскидом или њиховог проглашења ништавним и неважећим, стране у спору би требало да покушају пронаћи споразумно решење. Покретач поступка је дужан да детаљно опише и представи свој приговор као и да наведе члан из *Правила за дневне аукције* који је прекршен. У случају да споразумно решење не може да се постигне у року од тридесет (30) дана од првог обавештења о разлогу за спор, тада ће, уз изузеће редовних судова, све спорове који настану у вези са *Правилима за дневне аукције* да реши трочлана арбитражна комисија у складу са правилима за арбитражу и мирење Међународног арбитражног центра Аустријске федералне привредне коморе у Бечу (Vienna Rules). Примењиваће се материјално право Аустрије. У арбитражним поступцима ће се користити енглески језик. Стране у спору су дужне да одлуку напред наведених арбитара прихвате као коначну и обавезујућу, а одлука може да се преда суду који има надлежност, или може да се поднесе захтев суду за судско прихватање одлуке и да се наложи њено спровођење, што зависи од случаја до случаја. Све трошкове настале као последица арбитражног поступка у складу са овим *Правилима за дневне аукције* сносиће страна која изгуби спор, осим ако није другачије предвиђено арбитражном одлуком.

Надлежни суд за све спорове који су резултат аукцијских поступака за дневне *Аукције* је суд у регистрованом седишту *Аукционе куће.*

Место извршења свих обавеза *Учесника на аукцији* које су резултат дневних *Аукција* одржаних у складу са *Правилима за дневне аукције* је регистровано седиште *Аукционе куће.*

Напред наведене одредбе овог члана немају утицај на право *Учесника на аукцији* који учествује на *Аукцији* да регулаторном телу поднесе жалбу против *Оператора преносног система* који одбије коришћење и приступ систему, у складу са националним законом којим се примењује *Уредба ЕУ* .

### Члан 12.5 Рок важења, ступање на снагу и измене и допуне Правила за дневне аукције

*Правила за дневне аукције* ступају на снагу након одобрења од стране надлежних регулаторних тела, а примењују се за доделу *Капацитета* за 2022. и надаље у оба смера на граници Босна и Херцеговина - Србија.

Принципи *Правила за дневне аукције* могу се мењати, а *Учесник на аукцији* ће бити унапред обавештено њиховим изменама и допунама.

Пре него што постану важећа, за *Правила за дневне аукције* и њихове могуће измене и допуне, мора да се добије сагласност регулаторних тела.

Уколико се одлуком арбитраже, суда или регулаторног тела било која одредба из ових *Правила за дневне аукције* прогласи неважећом, незаконитом или неспроводивом, то не утиче на пуноважност, законитост и правоснажност преосталих одредби ових правила.

Исто важи и у случају ненамерних разлика у овим *Правилима за дневне аукције*.

Могуће измене и допуне *Правила за дневне аукције* у вези дневних *Аукција* морају да се објаве на интернет страни *Аукционе куће* најкасније 10 календарских дана пре него што те измене и допуне ступе на снагу.

Приступањем *Аукцији* после објављивања допуна и/или измена, *Учесник на аукцији* прихвата да поштује ону верзију *Правила за дневне аукције* која је тада на снази и као таква се примењује.

### Члан 12.6 Списак анекса

Анекс 1 Регистрациони образац

Анекс 2 Списак особа за контакт

Анекс 3 Списак државних празника у БиХ

Анекс 4 Поступак жалбе

Анекс 5 Регистрација на Аукциону платформу

Анекси чине саставни део *Правила за дневне аукције*.

# Анекс 1. Регистрациони образац

**Регистрациони образац за учешће у дневним аукцијама на граници између зона трговања БиХ-Србија за период 01.01.20\_\_. год. - 31.12.20\_\_. год.**

|  |  |
| --- | --- |
| **Име компаније/ предузетника** |  |
| **Адреса, земља** |  |
| **Број из Регистра привредних субјеката** |  |
| **Име и презиме представника** |  |
| **ПДВ број** |  |
| **ИД број / ПИБ** |  |
| **Адреса електронске поште** |  |
| **Број телефона** |  |
| **Број факса** |  |
| **EIC код за идентификацију Учесника на Аукцији** |  |

Достављањем овог регистрационог обрасца са важећим потписом, предузеће/предузетник који се идентификује на основу горње табеле (у даљем тексту *Учесник на аукцији*) изјављује да је у потпуности упознат са важећим *Правилима за дневне аукције* која су објављена на интернет страни *Аукционе куће* и да их правно обавезујуће и неопозиво прихвата.

*Учесник на аукцији* такође правно обавезујуће и неопозиво изјављује да прихвата могуће измене и допуне *Правила за дневне аукције* како се наводи у члану 12.5 *Правила за дневне аукције.*

*Учесник на аукцији* изјављује и да он представља предузетника или предузеће основано по закону, да није предмет стечаја ни банкрота те да се против њега не води никакав судски, или неки други поступак који би могао да угрози испуњавање услова наведених у *Правилима за дневне аукције.*

*Учесник на Аукцији* такође изјављује да нема неизмирених дугова према *ЕМС-у* ни *НОСБиХ-у*.

Потврдом регистрационог обрасца закључује се *Уговор* између *Аукционе куће* и *Учесника на аукцији* за *Аукције* на граници између зона трговања Босна и Херцеговина - Србија за 20\_\_. годину. *Правила за дневне аукције* чине опште услове *Уговора*. *Аукциона кућа* је потврђивањем регистрационог обрасца регистровала *Учесника на аукцији*.

Ова изјава је важећа за неограничени број дневних *Аукција* у 20\_\_. години, без обзира на обавезу *Учесника на аукцији* да одмах обавести *Аукциону кућу* о било којим изменама, и без обзира на право *Аукционе куће* датражи обнављање ове изјаве.

*Учесник на аукцији* изјављује да регистрациони образац и његови прилози садрже комплетне и истините податке.

Овај регистрациони образац је сачињен у 3 (три) идентична примерка, од којих су 2 (два) за *Аукциону кућу, а* 1 (један) за *Учесника на аукцији*.

*Учесник на аукцији* изјављује да регистрациони образац и прилози садрже комплетне и истините податке.

Прилози:

1. Списак овлашћених представника који имају право да комуницирају са *Аукционом кућом* и да дају изјаве *Аукционој кући* које су обавезујуће за *Учесника на аукцији*
2. Оригинални или оверен примерак извода из Регистра привредних субјеката (на једном од званичних језика у БиХ, на српском или енглеском језику)
3. Оригинални или оверен примерак Потврде о регистрацији пореског обвезника

За *Учесника на аукцији*

Дана: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Потпис

Независни оператор система у БиХ као *Аукциона кућа* одобрава регистрациони образац и региструје овим закључен *Уговор* између *НОСБиХ-a* и *Учесника на аукцији* под регистрационим бројем: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

За НОСБиХ

Дана: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Потпис**Додатак 1 Анекса 1**

**Списак овлашћених представника *Учесника на аукцији***

*Учесник на аукцији* именује следеће особе као овлашћене да поступају у име *Учесника на аукцији*:

- за потписивање *Уговора*

|  |  |  |  |  |
| --- | --- | --- | --- | --- |
| **Име и презиме** | **Број телефона** | **Број мобилног** | **Број факса** | **Адреса електронске поште** |
|  |  |  |  |  |
|  |  |  |  |  |

- за потписивање Изјаве о преузимању и коришћењу електронског сертификата (Анекс 7) од стране регистрованог *Учесника на аукцији* сагласно *Правилима за дневне аукције*

|  |  |  |  |  |
| --- | --- | --- | --- | --- |
| **Име и презиме** | **Број телефона** | **Број мобилног** | **Број факса** | **Адреса електронске поште** |
|  |  |  |  |  |
|  |  |  |  |  |

- за достављање *Понуда*  *Аукционој кући*

|  |  |  |  |  |
| --- | --- | --- | --- | --- |
| **Име и презиме** | **Број телефона** | **Број мобилног** | **Број факса** | **Адреса електронске поште** |
|  |  |  |  |  |
|  |  |  |  |  |

- за финансијска питања

|  |  |  |  |  |
| --- | --- | --- | --- | --- |
| **Име и презиме** | **Број телефона** | **Број мобилног** | **Факс бр.** | **Адреса електронске поште** |
|  |  |  |  |  |
|  |  |  |  |  |

|  |  |
| --- | --- |
| **Адреса предузећа/предузетника**  **(попунити ако се адреса мења)** |  |

*Учесник на аукцији* изјављује да ће сваки *Корисник* бити обучен и инструиран у складу са *Правилима за дневне аукције.*

*Учесник на аукцији* се обавезује да ће *Аукциону кућу* одмах обавестити о изменама података из овог обрасца.

Датум За *Учесника на аукцији*

\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

# Анекс 2. Списак особа за контакт

Учесник на тржишту мора да достави *Аукционој кући* **регистрациони образац** (видети Анекс 1 на следећу адресу:

**Независни оператор система у БиХ**

**Аукциона кућа**

**Хифзи Бјелевца 172**

**71000 Сарајево**

**Босна и Херцеговина**

За личне доставе на горе наведену адресу, Архива ради од *Радним dднима* од 09:00 до 14:00h (СЕВ).

Потврда коју изда Архива *Аукционе куће* потврђује само датум и време пријема документа, а не да ли је документ исправан и комплетан.

*Учесници на аукцији* морају да доставе скенирани образац за  **регистрацију** (видети Анекс1) на следећу адресу електронске поште:

**ЕМС:** [**schedule**@**ems**.**rs**](mailto:schedule@ems.rs)

*Учесници на Аукцији* могу да користе друге врсте комуникација са *Аукционом кућом* преко следећих бројева факса и контаката:

**Регистрација Учесника на Аукцији**

|  |  |  |  |
| --- | --- | --- | --- |
| **Име и презиме** | **Број телефона** | **Адреса електронске поште** | **Број факса** |
| Џенета Еровић  Вера Капетина | +387 33 720 434  +387 33 720 445 | [dz.erovic@nosbih.ba](mailto:dz.erovic@nosbih.ba)  [v.kapetina@nosbih.ba](mailto:v.kapetina@nosbih.ba) | +387 33 720 405 |

[**Аукциона платформ**](#bookmark11)**а – корисничка подршка (оператори Аукционе платформе)**

– Функционисање дневних Аукција и друга оперативна питања

|  |  |  |  |
| --- | --- | --- | --- |
|  | **Број телефона** | **Адреса електронске поште** | **Број факса** |
| Марио Шеремет  Бојан Крајина  Хусмин Турајлић  Бојан Зечевић | +387 33 720 464 | [schedules\_bh@nosbih.ba](mailto:schedules_bh@nosbih.ba) | +387 33 720 405 |

[**Аукциона платформ**](#bookmark11)**а – информационо-технолошка подршка**

– Приступ информационом систему, електронски сертификати (кључеви)

|  |  |  |  |
| --- | --- | --- | --- |
|  | **Број телефона** | **Адреса електронске поште** | **Број факса** |
| Марио Шеремет  Бојан Крајина  Хусмин Турајлић  Бојан Зечевић | +387 33 720 464 | [schedules\_bh@nosbih.ba](mailto:schedules_bh@nosbih.ba) | +387 33 720 405 |

**Финансијска питања**

|  |  |  |  |
| --- | --- | --- | --- |
|  | **Број телефона** | **Адреса електронске поште** | **Број факса** |
| Мирко Шегрт  Медина Шета | +387 33 720 455  +387 33 720 450 | [m.segrt@nosbih.ba](mailto:n.djurovic@nosbih.ba)  [m.seta@nosbih.ba](mailto:s.zilic@nosbih.ba) | +387 33 720 405 |

# Анекс 3. Списак државних празника у БиХ

|  |  |  |
| --- | --- | --- |
| 01.01. |  | Нова година |
| 02.01. |  | Нова година |
| 01.05. |  | Празник рада |
| 02.05. |  | Празник рада |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# Анекс 4. Поступак жалбе

**Засебна иницијатива у вези са дневним *Аукцијама***

Уколико *Учесник на аукцији* дође до закључка да су *Правила за дневне аукције* прекршена погрешним прорачуном, неправилним резултатом провере података или погрешном евалуацијом, *Учесник на аукцији* има право да, преко свог представника, покрене поступак провере. Захтев се доставља особама за контакт из *Аукционе куће* факсом или препорученом поштом, у року од два (2) радна дана од дана пријема фактуре, или другог релевантног документа, и мора да садржи:

* датум,
* идентификацију *Учесника на аукцији,*
* име, адресу електронске поште и телефоне особе за контакт,
* кратак опис ситуације тј. предмет приговора,
* детаљан опис ситуације,
* ваљане доказе (копије из дневника, евиденција о комуникацији, итд.).

Ако стране не могу да постигну договор у року од 30 дана, *Учесник на аукцији* може да упути жалбу релевантном националном регулаторном телу, у складу са националним законодавством и *Уредбом ЕУ*.

*Оператори преносног система* су дужни да за поступак који спроводи регулаторно тело пруже све информације које су му неопходне да у предвиђеном року обради жалбу.

На основу напред описане иницијативе не може се одложити објављивање и потврда резултата релевантне дневне *Аукције*.

# Анекс 5. Регистрација на аукциону платформу

**Учесник на аукцији**

|  |  |
| --- | --- |
| **Пуни назив:** |  |
| **EIC код:** |  |
| **Овлашћено лице:** |  |

Учесник на аукцији захтева:

* поставку (*setup*)
* модификацију
* брисање

корисничког налога на Aукционој платформи за следећег корисника:

**Корисник**

|  |  |  |
| --- | --- | --- |
| **Име и презиме:** |  | |
| **Електронска адреса:** |  | |
| **Телефон:** |  | |
| **Електронска адреса**  за *ECAN* размену фајлова са Аукционом платформом: | **Шаље** | **Прима** |
|  |  |

На основу Правила за дневне аукције, чији је садржај познат горе наведеном кориснику, корисник је овлашћен да врши операције на Аукционој платформи у складу са правима корисника и у том случају заступа горе наведеног Учесника на аукцији.

Информације за пријављивање (корисничко име и лозинка) биће послати кориснику на горе наведену електронску адресу (е-mail), а он је обавезан да лозинку промени приликом првог пријављивања

Датум \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овлашћено лице *Учесника на аукцији* Корисник